Eeva Talsi

Eeva Talsi (sünninimi Eeva Lindal; 17. detsembril 1988 Tartus) on eesti viiuldaja ja laulja.

Elulugu
Eeva Lindal alustas viiuliõpinguid kolmeaastaselt. 2002. aastal lõpetas ta Ülenurme Muusikakooli.

Ta tegutseb kahes muusikakollektiivis:
ansamblis Curly Strings laulab ja mängib viiulit,
ansamblis Torupilli Jussi Trio laulab, mängib viiulit ja Hiiu kannelt.

Ta töötab pärimusmuusika osakonna juhatajana Heino Elleri nimelises Tartu Muusikakoolis. Kirjutab laule.

Isiklikku
Tema lapsepõlvekodu oli Ülenurmel. Tema isa on Kalev Lindal. Eeval on aasta ja kaheksa kuud vanem õde Anni. Talsi vanaisa Aksel Herbert Lindal pääses imekombel 1949. aasta märtsis Siberisse küüditamisest. 

Alates 6. augustist 2011 on ta abielus Villu Talsiga. 2018. aasta 28. detsembril sündis neil tütar Lilli ja 7. juunil 2023 sündis neil poeg Johannes.

Viited

Eesti viiuldajad
Tartu Ülikooli Viljandi kultuuriakadeemia vilistlased
Sündinud 1988